Tarih-i Kadimden Bir Sahife

تاریخ قدیمدن بر صحیفه 

جزو ۷ 
مورخین قدیمه دن صقلیه ویدیو دور ) « تاريخك مطالعه سی نورسیدکان وطنی، پیران کار دانان مرتبه سنده ذکاوت و درایت كامله اكتسابنه موفق ایدر ؛ تجربه داران زمانك معلومات ونظریات واقعه لرینی دخی بالتزييد حد نصابه ايصال ایلر . » زمیننده بر تعریف ایله تاريخك محسناتنى اجال ایتمشدر 
بو تعریفه کوره تاریخ مطالعه سندن مقصد ، ، برطاقم وقوعاتك نه زمان و مکانده ظهور ایتدیکنی و میدان کار زارده کیملر غالب وكيملر مغلوب اولديغنى تحصيله منحصر اولمامق لازمكلور ؛ اویله وقایع تاريخيه نك جهات حكميه سى ولدنيات حقیقیه سی جستجو و تفحص ايد لمكسرين ساده جه 
١٩٤ 
از برله محفظه فکرده ادخار او لمسی، شئونات یومیه یی اوراق حوادثده او قو یو بده راست کلان مجلسده اظهار معلومات قصديله حكايه ايتمكدن هیچ فرقى يوقدر تحصیل جدیدن مراد ایسه ثمره سر نمایشدن عبارت دکلدر . مكتسبات واقعه دن استفاده معنويه كوزتمك يعنى اصلاح نفس ايله تهذیب اخلاقه صرف غيرت ايمك لازمه دن اولديغنى هر عقل سلیم صاحبي تسليم ایدر . مار البيان صقليه مورخنك رأينه نظراً نيجه تجارب و معلومات مسبوقه ياردميله فكر وذكالرينك توسيع دائره سنه موفق اولمش اولان مردمان کار اشنایان قدر ، نوجوانان وطنك مطالعۀ تاریخ ایله در ایت کامله یه مظهر یتلری ، هر حالده تاريخك وقوعات محكيه سنی قرائتله اوله ماز ؛ بلکه اشبو وقوعاتك اخلاق زمانه ارتباط و مناسبت کلیه سنی نظر اعتباره اله رق، اسباب موجبه سیله نتایج حاصله سنی اخلاق فسادنده 
و يا تربيه و تحصیل محسناتنده ار امقله حاصل اوله بیلور . سن كماله واصل اولوب تجربه و معلوماتلری از ید اولان 
ادملرك دخی تاریخ مطالعه سندن لایقی و جهله استفاده لری ازمنه متقدمه ده قهرمانان جنك آورانك فتوحات و موفقيات واقعه لرینه اماله نظر حیرت و استغرابه متوقف اولميوب ، انجق اول فتوحات وموفقياتك نه كبي اسباب معقوله ومقبوله به توسل ایله حصولپذیر اولديغنى، ونتائج واقعه سندن نصل تدابیر حکیمانه استعماليله استفاده ایدلدیکنی 
١٩٥ 
اکلامق، والحاصل وقايع ماضيه اوزرینه اطرافيله بالملا. حظه حصه النه جق نقطه لر هر نه ایسه انلری تدقیق ایتمکله 
وجوده کلور 
وقایع تاريخيه نك تصویری ، بر عالم پر عبر تشكيل ايدركه انك لدنيات وحكمياتنه تعميق فكر ايدلدكده ، انسانك قواى عقلیه سی تربیه کوره رک چشمان انتباهی هر حالده کشایش بولور ؛ اراده جزویه سیبر طرز بهینه افراغ اولنهرق علويات مقتضياتنه امتثاله استعداد حاصل اولور ؛ اوضاع و اطواری برخط مستقیمه تطبیق ایديله رك علت غائية تحصيل 
اولان حسن اخلاق قضيه معتنا بهاسی میدانه کله بیلور . سائر ملل متمدنه ، تاريخك اشبو تفصيل ايتد يكمز يولده مطالعه سی لزومنی چوقد نبر و اکلامشمر، وعلوم وفنون موجوده یه « حکمت تاریخیه » نامیله برفن جليل دها علاوه 
ایتمشلر در . 
بزدخی حکمت تاريخيه قواعد کلیه سنه توفیق حرکتله ، اره صره بعض وقایع تاریخیه یی بسط و تشريح ايتمك تصورنده يز كه بو کا مقدمه اولمق اوزره تاریخ قد تمدن مباشرتی مناسب 
كوردك 
S 
وقعه نويسانك ضبط وتحرير ايتمش اولدقاری جرائدی اساس اتخاذ ايدرك ، برنجى دفعه اولق اوزره ، منتظم تاریخ کتابی تأليف اتمش و بونك ايجون شيخ المورخين ناميله شهر تشعار 
١٩٦ 
اولمش اولان ) هرودوت ) ك حكايه ايتد يكنه كوره ، از منه عتیقه ده اثوری تعبیر اولنان عراق عربی قطعه سنده بابل 
دولتي تأسس ايتمشیدی 
دولت مذكوره تاريخنك قسم شاعرانه سنده سائر حکمداران بیننده ( سميراميس) نامنده بر قادينك حكمدار لغى مذكور دركه 
ملل مختلفه نك اساطيرنده اولديغی کی قدیم انوری ممالکی سکنه سی دخی بو سمیرامیس دن پل چوق ابولكار كورمش اولدقاری جهتله اسمني عقل و درایت و فطانتدن کنایه اوله رق، ضرب مثل حكمنده استعمال ايده كلش و کندوستی 
) الهه لر ) عدادينه ادخال ایلش ايديلر . ) سمیرامیس) مقر حکومتی اولان بابل شهرینی توسیع ایله فرات نهری اوزرنده کو پریلر انشا ايتمش وقنال وطريقلر اچش ونهر مذكور بابلك اورته سندن مرور ایتمکده اولديغی ،ایچون، صولرینی بر طرفه اقیدوب ، تونل شکلنده نهرك مجراسى التنده كمر ايله طريق انشاسته دخی موفق 
اولمش ايدى . 
پای تختندن ماعدا حدود . د ممالکنی تا هندستانه وبحر اجره قدر تمديد ايتدكدن صکره بو نلرده دخی طرق موارداته زیاده سیله اهمیت ویروب ، او لوجهله تجارت و معموريت ممالك اسبابني استحصال ايتمشيدى . برده خطه اثور ذاتاً 
معمور و ابادان اوله رق ، قبائل وحشية متجاوره نك مها جاتنه هدف اوله کلدیکی جهتله بابل شهرينى محافظة اطرافنده 
۱۹۷ 
غايتله متین بر سور و دروننده سکز قاتلی 
بر قله انشا 
المشيدي . اشبو سورك يوز عدد دمیر قپوسی اولدینی حالده ، برنجيسى واك جسیمی پیشکاهنده کند و مدفننی یا پدیر مش و اوزرینه وضع اولنان 
• 
بابل 
مر مر طاشه شو عباره یی حك ايتدير مش ايدى محکمدارانندن هر کیم اولورسه اولسون، اقچه ایستدیکی 
حالده اشبو مقبره یی اچوب بر چوق دفینه بوله جقدر » سميراميس ) ك وفاتندن صكره اخلاقی دور لرنده بابل دولتی انقراضه يوز طوتوب، نهاية الامر ایران حکمداری 
( كى خسرو ) ك يد ضبط و استیلاسنه کمدی . کی خسرو ) سلاله سندن ( دارا ) نام حكمدارك زماننده بابل اهالیسی حکومت ایرانیه به قارشو عصیان ایمش و ( دارا) سوق عسكر ایله عصاتي تحت محاصره به الهرق امر اسندن برينك فدا كار لغى سایه سنده بابل شهرینی یکیدن ضبطه موفق اولمش ايدى . 
دارا ، ذاتاً مالپرست و طمعکار برآدم او لمديغندن شهره مظفراً دخولى اثناده ) سميراميس ) ك قبرى اوزرنده کی عباره کوزینه چار مسیله در حال مزار طاشنى قالديرتوب عباره نك 
خبر ویردیکی دفینه یی تحری به شتاب ایتدی 
. 
مزاری کاملا قاز دیروب دفینه موعوده به دسترس اوله مامش ايسه ده التنده دیگر بر مر مر ظهور ایتدیکنی کورمشکه انده شو یازویی او قو مشدر : « سن حرص و طمعه اسير 
اولمسه ايدك، اولولرك مزار لرينه وارنجيه قدر دنیایی 
الت اوست ايتز ايدك » ! ! 
§ 
(سميراميس ) ك ترك ايتد يكى اثاره حکمت نقطه نظرندن باقلد قده ، نوع بشرك ضعيف عداولنان قادین قسمی افرادندن برينك ضعفيت خلقیه سی ایله برابر عاقلانه و حکیمانه حرکت ايدرك بر مرد جهانكير قدر صیت و شهرت قزانمش و بر حاکم مدیر درجه سنده کندوسنی زیر دستاننه سودیرمش اولمسی انسانه فوق العاده عبرت بخشا بر تما شادر . حياتده ایکن اهالی مملکت هيكلنى معبدده ركز ايله عرض پرستش ایتد كلرى كى وفاتندن صكره دخى ( الهه لر ) عدادينه ادخال 
ایله باکمال شکران اسمنی یا دایده کلمشلر در . 
) سميراميس ( ك احوال و افعالی حقنده کی روایات ولو اساطيردن معدود اولسه بیله، فرات كي انهارك مجر الريني تبديل ايتمك ، افلا كه سر چکمش طاغلری یا روب طريق احق مثللو جسيم جسيم اثارك الضعيف برفردك بيله دست همت و غیرتندن فرجه یاب فرار اوله ميه جغنه بر مثال مجسمدر که 
بودخی هر حالده شایان مطالعه و دقت بر قضیه در 
ضعف و ناتوانی یی وسیله اتخاذ ایدو بده غیرتی الدن براقانلری صحائف تواریخی تزیین ایدن بومقوله اثار ضعفا ايقاظ روح انسانی بحق بخاره تشبيه ايد لمشدركه 
ایتمليدر 
• 
انك كي تضييق ايدلد كجه قوه مدافعه سی ارتار 
فقط 
١٩٩ 
اول قوتك اثبات اثاری ارادۀ جزؤيه نك او يولده تر بيه سنه متوقفدركه بوكادخى اك زياده تاريخك كوسترديكي مثاللرمدار 
اوله بیلور . 
اسکندر رومی اسیا قطعه سنی ضبط ایتدیکی زمانلرده اثوری ممالکنه دخی پای انداز استیلا اولمش و ( سميراميس ) ك عصرندن قالمه بر طاش بولمشكه انده دخی شو عباره یاز لمشیدی : « بن قادین تولد ایتدیکم حالده بابل ممالکننده قهرمانانه حكم سوردم؛ زیر دستانمك رفاه وسعاد تحاللرى اسبابني استحصال غيرتيله ممالکمی اطراف دکز لره قدر توسیع ایتدم اهالی به بحر اجرى، بحر حززی ، بحر عماني کوستردم؛ تجارت لیمانلری احدم؛ نهر لر ك مجر الريني دکشد يردم؛ طاغلری یاردم ؛ خلاصه ممالك وحشيه يي 
اعمار ایلدم . » 
نقدر عالیجنابانه بر تفاخر ! ... 
قادین اولدینی حالده ابنای جنسنه مردانه خدمت ایتمسيله افتخار ايديور ! زمره ضعفايه خلقة داخل ايکن يکيتجه سنه همتلر ایتدیکنه مغرور اولیور! 
فطرت ایله تربیه میدان امتحانه آنلسه لر ، مكافات رجحانيتك هانکی طرفه و پریله جکی بخشنده اوزون ملاحظاته حاجت قالماز. فکر ایله جسم بیننده کی فرقك تحديد وتعييننده تاریخ او قويانلر هیچ بر مشکلات بولماز . جسم . خلقة نقدر ضيف 
۲۰۰ 
اولسه ، ايشته فكر كا طا غلر يار دير تير ! نهر لو 
قالديرتير ! ... 
اسمی خاطر مزده قالمیان فرانسه امرای عسکریه سندن بری محاربه ايچون عسكرك مهماتنی اکمال ايتمش ولشكر اعدانك قارشوسنه کمش ایکن اغير بر خسته لغه طوتيلوب اسیر فراش اولمش ، حالت نزعه كلش ، هیولا یه دونمش ايدى . عسكرينك حال نومیدانه ایله برباد و پریشان اوله جغنى کورنجه کندو کندوسنه شویله جه برخطا بده بولنمش : 
اى جسم! سن خسته سك، بن صاغم ؛ ايلرو باقه لم ! » بوغيرتى وجــود غير متحركى تحريك ايتمش ، مظفريت قزاندیر مش .. ظن ایدرز که ، هیولایه عرض انقياد ایله فکر و روحه اهمیت ویرمیان طبيعيون ، تاریخه برنظر حكيمانه عطف ايتسه لر ، ادعالر ينك بطلانني كند ولري ده اعتراف ایدرلر ايدى . 
§ 
) سمير اميس ( يالكز معاصر لرينه تمثال غیرت و حمیت او لمسيله اكتفا ايتميوب ، اخلافنه دخی بریادکار جليل الاعتبار براقق استمش ، و بالاده ذکر اولنان قبر عباره سنی ترتیب ایلشیدی که حرص و طمعك نه درجه مذموم مشتهيات غير مقبوله دن اولديغنى او مجمل و فقط غایت مؤثر يازوايله تعريف المشدر 
+ 
في الواقع او قدر ممالك واسعه يه مالك اولان دارانك بابل 
شهرینه کاو بده دفینه بوله جغم دیه مقابری بیله حفر و تجسسه 
قالقشمسی درجه نهایه ده مستكره بر حرکت اولديغنى تفصيله حاجتمى وار ? دارانك قبرم مرینی رفع ایله تصادف ایتدیکی عبارة تكدير آمیز کند و ماهيت سيئاتنى ميدان وضوحه قویوب عيون انتباهنی اچدیر مش و ( سميراميس)ك ذاتاً افاقى طوتمش اولان شهرت ذکا و در ايتني تصديقه مجبور ایتمشدر . دارا الايش و حشمت واقعه سنه مدنگاه ایله حد و حسابه کمزثروت کسب ایتد کد صکره دست در از طمع وتسلط او لمسی ، کند و وجداننه بیله صیغميه جق برفضيحه اولديغنى فهم ایده بیلمش و اویله بر تكدير ايقا ظكارانه نك ، وقتيله کندو کی عالمه فرمانفرما اولمش برآدمك خاك فنا ومذ لتده یا تمش بولندیغی حالده ، ظهور ایتمسی دخی آبروجه تفکرات متأثرانه سنی دعوت ایتمشدر . پلوتارقك روايت ابتديكي اوزره دارا میدان محاربه ده و ساحهٔ مهالك ومخاطر اتده عقل و فطانتنك تزايد ايتد يكنى مقام تفاخرده سویلدیکی صحیح ایسه ( سميراميس ( ك قبرينى كشاد ایتدير ديكنده عقل و درايتنك هنوز نشر و نما بولمغه باشلاديغنی اقرار ایتمش او لمليدركه بو وقعه دن صکره تحت حکمداریده بولندیغی مدتجه حرص و طمعدن نفسنی قورتاره بیلدیکنه بردلیل علنی اولمق اوزره یا بل شهرینی هرکونه ويركو وتكاليفدن معاف طو تمشدر . 
باش مدعی عمومی معاونلرندن 
یورغا کی